Държавен вестник, бр. 53, 2011 г., стр. 7

БРОЙ  53	
Д Ъ Р Ж А В Е Н  В Е С Т Н И К 	
СТР.  7  
10. дава становища по правни въпроси и 
осигурява правна помощ за работата на ад­
министративните звена и помощните органи 
на агенцията;
11. организира цялостното управление и 
развитие на човешките ресурси; 
12. изготвя и актуализира длъжностното раз­
писание на агенцията и поименното разписание 
на длъжностите и работните заплати, осигурява 
методическа, организационна и техническа 
помощ при разработване, актуализиране и ут­
върждаване на длъжностните характеристики 
на служителите в агенцията; 
13. изготвя актове и документи, свързани 
с възникване, изменяне и прекратяване на 
служебните и трудовите правоотношения със 
служителите в агенцията, с налагане на дисци­
плинарни наказания и с търсене на имуществена 
отговорност по Закона за държавния служител 
и по Кодекса на труда; 
14. отговаря за правилното отчитане на 
отпуските, оформя болничните листове;
15. организира провеждане на конкурсни 
процедури за свободни длъжности в админи­
страцията по реда на Закона за държавния 
служител и на Кодекса на труда;
16. осигурява цялостната организация по 
провеждане на атестиране на служителите в 
агенцията;
17. планира и организира обучението, пови­
шаването и поддържането на професионалната 
квалификация на служителите в агенцията и 
тяхната преквалификация; 
18. изготвя, оформя и съхранява служебните 
и трудовите досиета на служителите в агенци­
ята и ги поддържа в съответствие със Закона 
за държавния служител и с Кодекса на труда;
19. организира и контролира осигуряването 
на здравословни и безопасни условия на труд 
в агенцията; 
20. осигурява финансово-счетоводната дей­
ност на агенцията – планиране, отчитане и 
анализиране на финансовите и икономическите 
показатели; 
21. изготвя проект на бюджет на агенцията 
и следи за изпълнението му; 
22. изготвя и представя в Министерството 
на икономиката, енергетиката и туризма отчети 
за касовото изпълнение на бюджета и извън­
бюджетните сметки и фондове и годишния 
финансов отчет на агенцията; 
23. отговаря за съхранението и ползването 
на счетоводния архив;
24. изготвя месечни разплащателни ве­
домости по заплащането на служителите на 
агенцията;
25. осъществява ефективен предварителен, 
текущ и последващ вътрешен финансов контрол 
по правилно разходване на средствата съгласно 
утвърдения бюджет и спазване на финансовата, 
бюджетната и платежната дисциплина;
26. организира инвентаризацията в агенцията 
съгласно Закона за счетоводството;
27. следи за ефективното и законосъобразното 
администриране на приходите и разходване на 
средствата по програми и проекти, управлява­
ни от агенцията, при спазване на финансовата 
дисциплина;
28. организира завеждането и отчитането на 
материалните активи на агенцията и осигурява 
тяхното стопанисване;
29. извършва снабдяване, съхраняване, стопа­
нисване и използване на материалните активи 
при спазване разпоредбите на действащото зако­
нодателство, включително поддръжка и ремонт 
на недвижимите имоти и движимите вещи; 
30. организира и участва в провеждането 
на процедури за възлагане на обществени по­
ръчки, съхранява досиетата за тях и следи за 
изпълнението на договорите;
31. организира и контролира транспортното 
обслужване на агенцията;
32. организира деловодната дейност, като 
приема и завежда входящата и изходящата 
кореспонденция, систематизира и съхранява 
документите на агенцията; 
33. поддържа информационна база данни за 
състава и решенията на Съвета по акредитация; 
34. обезпечава организационно-техническото 
обслужване на Съвета по акредитация; 
35. осъществява дейност по управление 
при кризи и отбранително-мобилизационна 
подготовка;
36. осъществява протоколните функции и 
връзките с обществеността на агенцията;
37. води международната кореспонденция, 
подготвя, организира и координира междуна­
родната дейност на агенцията и съдейства за 
провеждане на международни прояви в Репу­
блика България;
38. организира и координира контактите 
на агенцията с националните органи по акре­
дитация на други държави и с други сродни 
организации и/или институции;
39. организира международните изяви на 
изпълнителния директор, на заместника му и 
на другите служители, подготвя задграничните 
командировки и оформянето на необходимите 
документи; 
40. разработва процедури и правила на 
агенцията, свързани с дейността на дирекцията; 
41. изпълнява и други задачи, възложени 
от изпълнителния директор, заместник изпъл­
нителния директор и/или от главния секретар 
на агенцията.
Раздел IV
Специализирана администрация
Чл. 16. Специализираната администра­
ция подпомага изпълнителния директор при 
упражняване на правомощията му по акре­
дитацията или други дейности, за които се 
прилагат схеми за акредитация, определени с